Tornen els esdeveniments solidaris de la Protectora d’Animals de Burjassot, en la Plaça de l’Ajuntament
2025-07-24

Dissabte que ve 17 de juliol, la Plaça de l’Ajuntament de Burjassot serà l’escenari per a la celebració del primer esdeveniment solidari que organitza la Societat Protectora d’Animals de Burjassot (SPAB) des que es declarara la pandèmia. Amb el principal objectiu de continuar fomentant l’adopció dels animals abandonats en el municipi, els voluntaris i voluntàries de la SPAB muntaran una taula informativa per a donar a conéixer a tot aquell que s’acoste, tota la labor que es realitza diàriament i sense descans des de l’entitat així com per a assessorar les persones interessades a adoptar.

La taula informativa de la SPAB, que es muntarà juntament amb un xicotet mercat ambulant solidari els beneficis del qual aniran destinats a cura dels animals, estarà oberta en la Plaça de l’Ajuntament entre les 10h i les 20h. Per a acudir, la SPAB adverteix que serà necessari l’ús de la mascareta en tota l’àrea ocupada per l’associació, així com mantindre en la mesura que siga possible la distància de seguretat de 1,5 metres.